Vitamien C | Health24
Is jy seker jy kry genoeg vitamien C?
Kry altyd liewer jou vitamien C uit kos as aanvullings. Die beste bronne is papaja, koejawels, bessies, groenrissies, broccoli, kiwivrugte, sitrusvrugte, tamaties, patats, kool en blomkool.
Nuwe navorsing wys vitamien C kan nie juis verkoue voorkom of verbeter nie. 'n Daaglikse dosis kan jou wel effens gouer gesond laat word.
As jy dikwels verkoue kry, moeg en pap voel en met tandvleis- en neusbloeding sukkel, het jy moontlik meer vitamien C nodig.
Rook, besoedeling, kafeïen en stres verhoog jou kanse vir 'n vitamien C-tekort. As jy van 'n operasie of siekte herstel, gereeld aspirien drink of ouer as 55 is, is die gevaar ook groter.